
Løpsinformasjon Kristins Runde 11. oktober 2025
Hei deltagere i KR 2025
To uker igjen:
Når dette skrives er det to uker igjen til start i Kristins Runde. Årets utgave er en forenklet utgave av løpet vi arrangerte 2008-2013. Servicenivået er derfor ikke helt på nivå med det vi vanligvis har i klubbens løp. 
Men, vi skal etter beste evne bidra til at dere får en fin opplevelse over Nordmarkas fem 700-meterstopper.

Mimre- og minneløp:
Løpet var ment som et mimreløp for Norges første 50-milesløp og et av de tidligste ultraløpene i Norge uansett kategori, samt det første med egne beltespenner.

Av tragiske årsaker blir dette også et Minneløp for Louise Skak, som var påmeldt løpet, men som i ettertid har gått bort. Minneord Louise Skak.
30 deltakere:
Vi har satt et tak på 30 løpere, og i tillegg vil en eller to fra klubben sykle runden og gå opp/ned på toppene. 
Arena og ankomst:
Start og mål er ved Tverrsjøstallen skistue. Adkomst via bomvei i Svenåvegen fra Jevnaker eller via bomvei Gjerdingsveien fra Olimb.
Start:
Fellesstart kl 07:00. Du vi da ha drøye 11 timer til rådighet før lykt må tas i bruk. Dersom du tror du bruker lenger tid må du ha med hodelykt som du kan legge i dropbag-posen ved Svartbekken etter 60 km.
Registrering:
Registrering og henting av startnummer fra klokka 06:00 løpsdagen. 
Vi forutsetter at alle påmeldte er fysisk skikket til deltakelse og er friske ved ankomst arena.

Ved frammøte og registrering får dere:

· Startnummer

· Drop-bag og merkelapper til drop-bag
· Spørsmål om telefonnummer, eget og arrangørens

GPX-fil:
Det forutsettes at alle løper med GPX-fil på klokke eller annen GPS-enhet. Eventuelt løper sammen med noen som har dette.




Løypa er ikke merket, men følger i stor utstrekning veier og blåstier.

Kart/løypebeskrivelse:
Det finnes kart og løypebeskrivelsen fra 2013 som du kan studere på forhånd (se bort fra info om stempling). 
Løypebeskrivelse  -  Kart nordre del  -  Kart søndre del


Tidtaging:
Det er ordinær tidtaging med vanlige klokker som gir løpets offisielle sluttid. 
Etter målgang må du vise GPS-trackingen på klokke eller annen enhet før resultatet er endelig.
Self support:
Du må selv frakte med deg det du trenger av drikke og mat underveis i konkurransen. Det gjelder også event. ekstra klær, plaster og annet du tror du kan få bruk for. 

Det er ikke tillatt å ta i mot annen support enn heiarop underveis, med unntak av hjelp fra arrangøren og supportere ved servicepunktene – og hjelp fra konkurrentene ellers i løypa. Ved behov for ytterligere hjelp betraktes løpet som brutt.
Serviceposter:
Helt uten support blir du ikke. Vi etablerer to Servicepunkter:
1. Jonsetangen 16 km

2. Svartbekken 60 km

Her vil du ha tilgang til vann for etterfylling av drikkeflasker. 

Vi setter også fram cola, potetgull, bananer og smågodt.
Drop-bag:
Alt annet enn vann må du altså selv pakke i den store posen som du merker med startnummeret ditt. Her er det plass til ekstra drikkesekker, mat, klær, sko og annet du tror du kan ha behov for.

Alt du trenger på begge dropbagstasjonene pakker du i samme sekken.
Når du har passert første servicepunkt lastes sekken din tilbake på en

bilhenger og fraktes til neste servicepunkt og senere igjen tilbake til

målområdet.

Servering:
Ved målgang spanderer vi cola, potetgull, bananer og smågodt. All annen bespisning må deltagerne selv besørge. Se også info om servicepostene.

Søppel:
Alt av papir, tomflasker m.v. må du frakte med deg videre, enten til servicepunktene eller til mål. NULL søppel igjen i marka. 

Sikkerhet:
Alle løperne skal ha med mobiltelefon. Sjekk ved startnummerutdeling  at vi har riktig nummer til din mobiltelefon. Telefonen skal helst være påslått selv om den først og fremst er med for at du skal melde inn eventuelle egne problemer. Hvis du tror du er sist i løpet, SKAL telefonen være påslått.
Telefon til arrangøren – 901 72 776 skal legges inn i den telefonen du bringer med deg:

De som svarer tar videre kontakt dersom du trenger lege, transport, har gått deg vill eller annet. Vi har veldig begrenset kapasitet til å 
hente løpere. Dersom det ikke er akutte skader/sykdom må dere påregne lang ventetid på henting og også regne med å gå langt til nærmeste vei der vi har lov til å kjøre. 
Mobildekningen er stedvis svak i Nordmarka, så kanskje må du bevege deg noe for å oppnå brukbare linjer (SMS kan da være det beste alternativet). Bruk nødnummer 113 dersom det er kritisk, og du ikke når fram til arrangøren.
Trafikk:
Det er kun veien fra Svartbekken (servicepunkt 2) til Mylla, og et kort parti før/etter  Ringkollen som går på vanlig trafikkert vei (lite trafikk). På noen av de stengte veiene kan det også dukke opp en og annen bil, det gjelder spesielt veien langs Øyangen. Utover dette er det ytterst sjelden biler på grusveiene. 

Resultater:
Resultater skrives opp forløpende på tavle i målområdet. Komplette resultater ut neste dag på klubbens hjemmeside www.romerikeultra.no 
Premiering:

Finisher beltespenne til alle som fullfører:

Tidsskjema:
06:00-06:45
Utdeling av kart, løypebeskrivelse, startnummer og tidtagerbrikke.

06:55 

Info og siste instrukser.
07:00

Start.
14:00

Målgang for de beste.

16:00-18:00 
Målgang for de fleste.
20:00

Målet stenger.
Finisher-beltespenna deles ut fortløpende.
Lykke til med de siste forberedelsene.
Kjør pent, så ses vi lørdag 11.10.
Vennlig hilsen

Olav 
Romerike Ultraløperklubb

